Ilustracija za Nekrasovljevu pjesmu "Korobejniki" iz 1902. godine, litografija
**"Korobejniki"** (ruski: , lit. "trgovac manufakturom, galanterijom, prodajom knjiga", "torbar") je ruska narodna pjesma iz 19. vijeka koja priča o mladom trgovcu i seljanki, opisujući njihovo cjenkanje oko robe kao metaforu za udvaranje. Tekst pjesme je odlomak iz poeme Nikolaja Nekrasova [sr] iz 1861. godine, a najpopularniju je melodiju za nju skladao Jakov Fjodorovič Prigoži [ru] 1898. godine.

Izvan Rusije, ova je pjesma postala poznata kao glavna melodija Game Boy videoigre *Tetris* iz 1989. godine, od kada je postala sinonimna sa istoimenom franšizom. Otkako ju je popularizirao *Tetris*, počela se pojavljivati u raznim zapadnjačkim filmovima i videoigrama. Vjerodostojnije se pojavljuje u televizijskim i filmskim prikazima Rusa i ruske dijaspore, kao što je *The Deer Hunter* iz 1978. godine.

Tekst
-----

Nekrasovljeva poema, mnogo duža od odlomka korištenog u pjesmi, govori o mladom trgovcu koji jedne noći u polju raži zavodi seljanku po imenu Katja. On joj nudi neke od svojih proizvoda kao darove u zamjenu za poljubac i, kako se implicira, seksualne usluge. Ona odbija sve osim jednog od njegovih darova, tirkiznog prstena, s obrazloženjem da bi bilo nepodnošljivo imati njegovu robu bez da ima i njega. Sljedećeg jutra zaklinje se da će je oženiti kad se vrati s prodaje svoje robe na tržnici. Ovdje završava narativ pjesme; međutim, poema završava tako da trgovca pljačka i ubija šumar kojeg je pitao za upute dok se vraćao kući sa zaradom ostvarenom tijekom svog uspješnog dana na tržnici.

Komični su stihovi pjesme izazvali čitav val preobradi kroz 1900-e i 1910-e. Poznato je nekoliko satiričnih i propagandnih alteracija ove pjesme iz predrevolucionarnih godina i sovjetske ere, uključujući parodiju "Korobuška" (ruski: , lit. "kutija") od Mihajla Savojarova [en] iz 1914. godine. Svakakvi su stihovi izmišljeni: "Joj, puna, puna kutija, tu su Eseri i Es-De...", "Joj, puna, puna kutija za svakog bogataša, A bijedni radnik nema ni udjela ni okućnice...", "Joj, puna, puna kutija, tu su *Bezbožnik*, *Krokodil*...", "Joj, kutija mi je puna, u njoj je tol, a ima i osigurač..." Ubrzani tempo i povezani plesni stil odlike su Korobejniki koje su je vrlo brzo učinile dijelom narodne ruske muzike.

|  | ruski tekst | transliteracija | srpskohrvatski prijevod |
| --- | --- | --- | --- |
| 1 |  | Oj polnim polna moja korobuškaJest' i sitec i parča.Požalej, duša-zaznobuška,Molodeckogo pleča. | Joj, puna, puna moja je kutijaImam i kaliko i brokat.Pomiluj, dušo moja,Ramena ovog mladića. |
| 2 |  | Vidu, vidu v rož' visokuju,Tam do nočki pogožu,Kak zavižu černookuju,Vse tovari razložu. | Idem, idem u raž visoku,Ostat ću tamo do noći,Kad zapazim crnooku,Svu ću robu izložiti. |
| 3 |  | Ceni sam platil nemalie,Ne torgujsja, ne skupis',Podstavljaj-ka gubki alie,Bliže k molodcu sadis'. | Nemalu sam cijenu platio,Ne cjenkaj se, ne škrti,Razmijeni grimizne usne,Bliže mladiću sjedi. |
| 4 |  | Vot už pala noč' tumannaja,Ždjot udalji molodec.Ču, idjot! – prišla želannaja,Prodajot tovar kupec. | Sada je pala maglovita noć,Smion mladić čeka.Ššš, ide! – pridošla je željena,Trgovac joj prodaje robu. |
| 5 |  | Katja berežno torgujecjaVsjo boicja peredat',Paren' s devicej celujecja,Prosit ceni nabavljat'. | Katja pažljivo trgujePlaši se da previše plati,Momak poljubi djevojku,Traži povećanje cijene. |
| 6 |  | Znajet tol'ko noč' glubokaja,Kak poladili oni.Rasprjamis' ti, rož' visokaja,Tajnu svjato sokhrani! | Samo duboka noć zna,Kako su se oni snašli.Uspravi se, raži visoka,Čuvaj tajnu kao svetinju! |
| 7 |  | Oj legka, legka korobuškaPleč ne režet remešokA vsego vzjala zaznobuškaBirjuzovi perstenjok. | Joj, laka, laka je kutijaRame ne reže mi više remenA sve što je draga uzelaTirkizni je prsten. |
| 8 |  | Dal jej sitcu štuku celuju,Lentu aluju dlja kos,Pojasok – rubašku belujuPodpojasat' v senokos... | Dao joj cijeli komad kalikona,Vrpcu grimiznu za pletenice,Pojas – košulju bijeluZa opasati u sjenokoši... |
| 9 |  | Vse poklala nenagljadnajaV korob, krome persten'ka:«Ne hoču hodit' narjadnajaBez serdečnogo družka!» | Sve je vratila voljenaU kutiju, osim prstena:«Neću hodati nagizdanaBez svog zaručnika!» |
| 10 |  | To-to, duri vi, molodočki!Ne sama li prineslaPoluštofik sladkoj vodočki?A podarkov ne vzjala! | Joj, budalaste mladenke!Nije li sama prineslaPola boce slatke votke?A darove nije uzela! |
| 11 |  | Tak postoj že! NerušimoeObeščanʹice daju:Oporožnicja korobuška,Na Pokrov domoj priduI tebja, duša-zaznobuška,V božʹju cerkovʹ povedu! | Pa čekaj! NepovredivoObećanje dajem:Kutija kad se isprazni,Na Pokrov dolazim domaI tebe, dušo moja,U božju crkvu vodim! |
| 12 |  | Vplotʹ do večera doždlivogoMolodec bežit begomI tovarišča vorčlivogoNagonjaet pod selom. | Sve do večeri kišneMladić bježi bijegomI druga mrzovoljnogSustiže pod selom. |
| 13 |  | Stari Tihonič rugaecja:«Ja už dumal, ti propal!»Van'ka tol'ko uhmiljaecjaJa-de sitci prodaval!» | Stari Tihonič se kune:«Mislio sam da te nema!»Vanka se toliko smiješi«Kaliko sam prodavao!» |

Melodija
--------

Uvodna i glavna melodija pjesme Korobejniki zvuči ovako:

 \relative a' {
 \time 4/4 
    e4. gis8 b4 gis8 e8    a4. c8 e4 d8 c8    b4. c8 d4 e4    c4 a4 a2
    \repeat volta 2 { 
    f'4. g8 a4 g8 f8    e4. f8 e4 d8 c8   b4. c8 d4 e4    c4 a4 a2 }
} 
Reprodukcija zvuka nije podržana u vašem pregledniku. Možete preuzmi zvukovnu datoteku.
Klavirska izvedba verzije pjesme Korobejniki iz videoigre *Tetris*
Najranije verzije videoigre *Tetris* nisu imale pozadinsku muziku. Korobejniki se prvi puta pojavljuje u verziji *Tetris*a za Apple IIgs i Macintosh 1988. godine od kompanije Spectrum HoloByte. Jednu godinu kasnije, rearanžira ju Hirokazu Tanaka za Nintendovo Game Boy izdanje *Tetris*a 1989. godine, od kada je na Zapadu sama pjesma Korobejniki usko asocirana s videoigrom *Tetris*. The Tetris Company koja stoji iza franšize *Tetris* igara posjeduje žig (*trademark*) na svojim varijantama melodije.